《入少密溪》
唐代·沈佺期

云峰苔壁绕溪斜，江路香风夹岸花。树密不言通鸟道，

鸡鸣始觉有人家。人家更在深岩口，涧水周流宅前后。

游鱼瞥瞥双钓童，伐木丁丁一樵叟。自言避喧非避秦，

薜衣耕凿帝尧人。相留且待鸡黍熟，夕卧深山萝月春。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。